ส่วนที่ 3

ฐานะการเงินและผลการดำเนินงาน

13. ฐานะการเงินและผลการดำเนินงาน

13.1 รายงานความรับผิดชอบของคณะกรรมการบริษัทต่อรายงานทางการเงิน

รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น
  ภายใต้นโยบายของคณะกรรมการบริษัทซึ่งกำหนดให้ปฏิบัติตามหลักการบัญชีที่รับรองทั่วไป
  และบันทึกบัญชีด้วยความระมัดระวัง
  ประกอบกับการใช้ดุลยพินิจในการประมาณการในการจัดทำงบการเงิน
  เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทานข้อมูล
  ทางการเงิน
  และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
  และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2558 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นางสาวพรทิพย์ วรถาวรวิวัฒน์)

กรรมการผู้จัดการ

วันที่ 26 กุมภาพันธ์ 2559

13.2 ข้อมูลทางการเงินโดยสรุป

งบการเงินรวมในระยะ 3 ปีที่ผ่านมา ตามเอกสารแนบ 5.2

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 5.3

อัตราส่วนทางการเงินในระยะ 3 ปี ที่ผ่านมา ตามเอกสารแนบ 5.4

13.3 ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทร่วมในปี 2558 และ 2557 ได้ผ่านการตรวจสอบจากนางสาวบงกช
อ่ำเสงี่ยม ผู้สอบบัญชีรับอนุญาตเลขที่ 3684 แห่งบริษัท เคพีเอ็มจี ภูมิชัย สอบบัญชี จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

(2) สรุปนโยบายการบัญชีที่สำคัญ

  สามารถตรวจดูได้จากหมายเหตุประกอบงบการเงิน

14. การวิเคราะห์และคำอธิบายของฝ่ายจัดการ

1. ภาพรวมของการดำเนินธุรกิจ

สำหรับปี 2558 งบการเงินเฉพาะกิจการ บริษัทฯมีรายได้รวม 1,000.32 ล้านบาท กำไร 2.55
ล้านบาท แต่เนื่องจากบริษัทฯ ต้องรับรู้ผลการดำเนินงานของบริษัทร่วม
จึงทำให้งบการเงินที่แสดงเงินลงทุนตามวิธีส่วนได้เสีย บริษัทฯมีรายได้รวม 1,001.85 ล้านบาท
ขาดทุน 10.41 ล้านบาท
ผลการดำเนินงานไม่เป้นไปตามเป้าหมายเนื่องจากเศรษฐกิจได้ชะลอตัวลง
หลังจากที่เกิดการวางระเบิดของผู้ก่อการร้าย ที่บริเวณสี่แยกราชประสงค์
และอีกหลายแห่งในประเทศ ทำให้นักท่องเที่ยวลดลงอย่างมาก
ภาวะการซื้อสินค้าชะงักไปตั้งแต่เดือนสิงหาคม ถึงเดือนธันวาคม และราคายางพาราที่ตกต่ำ
ค่าเงินของมาเลเซียที่อ่อนค่า ทำให้สาขาในภาคใต้ ยอดขายลดลงอย่างมาก
บริษัทฯจึงต้องทำการตลาดในประเทศ AEC และทางอินเตอร์เน็ตมากขึ้น นอกจากนี้
ในด้านบริการขาย Uniform ลูกค้ารายใหญ่ ก็ชะลอการสั่งซื้อเครื่องแบบใหม่ไปอีก 1-2 ปี
อย่างไรก็ดี ปลายเดือนธันวาคม 2558
รัฐบาลได้ออกมาตราการยกเว้นภาษีเงินได้บุคคลธรรมดาเพื่อเป็นของขวัญ
สำหรับผู้ที่ซื้อสินค้าและใช้บริการท่องเที่ยวในประเทศ
ทำให้ยอดขายของบริษัทในช่วงไตรมาสสุดท้ายดีขึ้น

2. ผลการดำเนินงาน

บริษัทฯ กำหนดเป้าหมายการขาย 1,200 ล้านบาท เกิดขึ้นจริง 1,001.85 ล้านบาท
ลดลงจากปีก่อน 69.91 ล้านบาท หรือ 6.52 % ทั้งนี้บริษัทได้ตั้งเป้าหมายการเติบโตอยู่ที่ 20 %

บริษัทฯมีรายได้จากการขาย 787.30 ล้านบาท เทียบกับปีก่อนเพิ่มขึ้น 13.95 ล้านบาท หรือ 1.80
% การเพิ่มขึ้นของรายได้จากการขาย เนื่องจากบริษัทได้เพิ่มจุดขายร้านสาขา
และขายสินค้าไปยังประเทศ มาเลเซีย พม่า เวียดนาม

บริษัทฯมีรายได้จากการบริการ 161.26 ล้านบาท เทียบกับปีก่อนลดลง 96.48 ล้านบาท หรือ
37.43 % รายได้จากการบริการลดลง เนื่องจากบริษัทคู่ค้ารายใหญ่ชะลอการสั่งซื้อเครื่องแบบใหม่
อย่างไรก็ดี บริษัทฯยังคงได้งานต่อเนื่องจากการประมูลงานปี 25557 และ การสั่งซื้อทางOnline
ซึ่งมียอดขายเพิ่มขึ้นทุกเดือน

บริษัทฯ มีต้นทุนขายและบริการรวม 481.04 ล้านบาท คิดเป็น 50.71% ของรายได้จากการ

ขายและการบริการ ซึ่งถ้าเทียบกับปีก่อนสัดส่วนต้นทุนรวมลดลง 2.04 % ซึ่งสัดส่วนที่ลดลง
เนื่องจากต้นทุนซื้อสินค้ามีการปรับราคาลดลง

บริษัทฯ มีค่าใช้จ่ายในการขายและบริหารรวม 512.63 ล้านบาท ลดลงจากปีก่อน 0.66 ล้าน

บาท หรือ 0.19 % ค่าใช้จ่ายลดลงน้อยกว่ายอดขายที่ลดลง
เนื่องจากมีค่าใช้จ่ายด้านสถานที่และค่าใช้จ่ายพนักงานเพิ่มขึ้นจากการเพิ่มจุดขาย
และค่าใช้จ่ายส่งเสริมการขายเพื่อรักษาสภาพคล่อง

บริษัทฯ มีต้นทุนทางการเงินรวม 12.65 ล้านบาท ลดลงจากปีก่อน 2.00 ล้านบาท
เนื่องจากบริษัทได้แหล่งเงินทุนที่มีอัตราดอกเบี้ยที่ต่ำกว่าการใช้เงินเบิกเกินบัญชี
และระยะเวลาในการเก็บหนี้เร็วขึ้น

ปี 2558 บริษัทฯ ขาดทุน 10.41 ล้านบาท โดยรับรู้ผลขาดทุนของบริษัท ปณิวรา จำกัด
และบริษัทโชคสามัคคี จำกัด ซึ่งเป็นบริษัทร่วมอยู่จำนวน 12.74 ล้านบาท ปี2557 มีผลขาดทุน
2.33 ล้านบาท ขาดทุนเพิ่มขึ้นเนื่องจากยอดขายไม่ได้ตามเป้าหมาย

อัตราผลตอบแทนผู้ถือหุ้น ปีนี้เท่ากับ -1.83% ปี 2557 เท่ากับ -1.22 %

3. ฐานะการเงิน

  สินทรัพย์

ณ. สิ้นปี 2558 บริษัทฯมีสินทรัพย์รวมทั้งสิ้น 835.00 ล้านบาท ลดลงจากปีก่อน 93.78 ล้านบาท หรือ 10.10 % โดยที่สินทรัพย์หมุนเวียนเพิ่มขึ้น 16.89 ล้านบาท สินทรัพย์ไม่หมุนเวียน ลดลง 110.66 ล้านบาท 

สินทรัพย์หมุนเวียนเพิ่มขึ้นสาเหตุหลักมาจากสินค้าคงเหลือเพิ่มขึ้น 34.64 ล้านบาท จากการขยายตัวในการเปิดร้านค้าจำนวน 15 แห่ง บริษัทมีนโยบายลดความเสี่ยงในเรื่องสินค้าล้าสมัย โดยมีการจัดรายการสินค้าที่หมุนช้า เพื่อลดภาระ และมีการตั้งค่าเผื่อสินค้าล้าสมัยกรณีที่มีอายุเกิน 2 ปี ซึ่งได้ตั้งไว้เป็นจำนวน 2.29 ล้านบาท อัตราส่วนหมุนเวียนสินค้า 1.73 เท่า ปี 2557 เท่ากับ 2.20 เท่า ในขณะที่ระยะเวลาการขายสินค้าเฉลี่ย 211.43 วัน ปี 2557 เท่ากับ 165.57 วัน ลูกหนี้การค้าลดลง 14.69 ล้านบาท จากรายได้ค่าบริการที่ลดลง บริษัทฯมีนโยบายการให้เครดิตกับลูกหนี้ห้างสรรพสินค้า 30-45 วัน ซึ่งบริษัทเก็บหนี้ได้ไม่มีหนี้เกินกำหนด จึงไม่มีการตั้งสำรองหนี้สงสัยจะสูญ ส่วนลูกหนี้รายได้ค่าบริการ บริษัทฯได้ทำสัญญาจัดจ้างโดยระบุการรับชำระตามสัญญา 30-90วัน ซึ่งถือเป็นจุดแข็งของบริษัท ทั้งนี้บริษัทฯได้ตั้งสำรองหนี้สงสัยจะสูญไว้เป็นจำนวน 2.38 ล้านบาท ซึ่งเป็นยอดเดิม คิดเป็น 5.59 % ของรายได้ค่าบริการ ระยะเวลาเก็บหนี้เฉลี่ย 42 วันปี 2557 เท่ากับ51.93 วัน 

สินทรัพย์หมุนเวียนไม่หมุนเวียน ลดลง สาเหตุหลักมาจากการปี 2558 บริษัท ปณิวรา จำกัด เปลี่ยนจากบริษัทย่อยเป็นบริษัทร่วม ทำให้ต้องมีการบันทึกเงินลงทุนของบริษัท ปณิวรา จำกัด เพิ่มจำนวน 85.40 ล้านบาท และโอนออกอสังหาริมทรัพย์เพื่อการลงทุนจำนวน 177.79 ล้านบาท โอนออกที่ดิน อาคารและอุปกรณ์ จำนวน 9.43 ล้านบาท 

4. สภาพคล่องและความเพียงพอของเงินทุน

สภาพคล่อง

ในปี 2558 บริษัทฯ มีเงินสดและรายการเทียบเท่าเงินสด 5.53 ล้านบาทเพิ่มขึ้นจากปีก่อน 2.72
ล้านบาท โดยมีสาระสำคัญดังนี้

กระแสเงินสดได้มาจากกิจกรรมดำเนินงาน 28.43 ล้านบาท เนื่องจากได้รับชำระหนี้
แต่ทั้งนี้ก็มีการมีการเพิ่มจุดขาย จึงต้องมีการซื้อสินค้าคงเหลือเพิ่ม เนื่องจากมีการเพิ่มจุดขาย
กระแสเงินสดใช้ไปในกิจกรรมการลงทุน 26.98 ล้านบาท
ซึ่งส่วนใหญ่เป็นการลงทุนในการตกแต่งและซื้ออุปกรณ์ในการเพิ่มจุดขาย
กระแสเงินสดได้มาจากกิจกรรมจัดหาเงิน 1.27 ล้านบาท เกิดจากการเงินเบิกเกินบัญชี เพิ่มขึ้น
28.09 ล้านบาท จ่ายคืนเงินกู้ยืมระยะสั้น 7.02 ล้านบาท จ่ายต้นทุนทางการเงิน 12.53
ล้านบาทและจ่ายปันผล 6.00 ล้านบาท อัตราส่วนสภาพคล่อง และCASH CYCLE อยู่ที่ 1.16 เท่า
186.31วัน ปี 2557อยู่ที่1.04 เท่า 135.56 วัน อัตราส่วนสภาพคล่องหมุนเร็ว 0.39 เท่า ปี
2557 เท่ากับ 0.30 เท่า ซึ่งอัตราส่วนสภาพคล่องโดยภาพรวมเพิ่มขึ้นจากปี 2557

  แหล่งที่มาของเงินทุน

 หนี้สินรวม

 ณ สิ้นปี 2558 บริษัทฯ มีหนี้สินรวม 404.40 ล้านบาท ลดลงจากปีก่อน 25.58 ล้านบาท หรือ 

-5.95 % เป็นการลดลงของหนี้สินส่วนหมุนเวียน 26.39 ล้านบาท หนี้สินหมุนเวียนเพิ่มขึเน 0.82 ล้านบาท เงินกู้ยืมระยะสั้นลดลง 56.02 ล้านบาท จากการที่บริษัท ปณิวรา จำกัด เปลี่ยนจากบริษัทย่อยเป็นบริษัทร่วมจำนวน 37 ล้านบาท เจ้าหนี้การค้า ลดลง 14.02 ล้านบาท ในขณะที่เงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น 25.02 ล้านบาท หนี้สินหมุนเวียนอื่นเพิ่มขึ้น 13.67 ล้านบาท จากเงินมัดจำค่าสินค้า อัตราส่วนหนี้สินต่อส่วนของผู้ถือหุ้น 0.94 เท่าปี 2557 เท่ากับ 1.00 เท่า บริษัทฯจึงมีความสารถในการชำระหนี้ได้

 ส่วนของผู้ถือหุ้น 

ณ สิ้นปี 2558 บริษัทฯ มีส่วนของผู้ถือหุ้นรวม 430.60 ล้านบาท ลดลงจากปีก่อน 68.20 ล้าน

บาท หรือ 13.67 7% เนื่องจาก ปี 2558 บริษัท ปณิวรา จำกัด
เปลี่ยนจากบริษัทย่อยเป็นบริษัทร่วม
ทำให้มีการบันทึกเพิ่มรายการส่วนเกินจากการเปลี่ยนแปลงสัดส่วนการถือหุ้นจำนวน 10.23
และไม่บันทึกส่วนได้เสียที่ไม่มีอำนาจควบคุม 70.48 ล้านบาท ปี 2558 เกิดผลขาดทุน 10.41
ล้านบาท จ่ายเงินปันผล 6.00 ล้านบาท ขาดทุนที่ยังไม่เกิดขึ้นจากหลักทรัพย์เผื่อขายเพิ่มขึ้น 3.10
ล้านบาท บริษัทจึงมีมูลค่าคงเหลือตามบัญชีต่อหุ้น ณ สิ้นปี 2558 เท่ากับ 35.88 บาท เมื่อเทียบกับปี
2557 ซึ่งเท่ากับ 41.57 บาท เลดลง 310 บาทต่อหุ้น

 ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัทในปี 2558 คิดเป็น 0.94 เท่า ปี 2557 คิดเป็น

1.00 เท่า ซึ่งดีขึ้น บริษัทฯได้รับวงเงินสินเชื่อจากสถาบันการเงินจำนวนทั้งสิ้น 277 ล้านบาท ณ.
31 ธันวาคม 2558 ใช้ไป 174.03 ล้านบาท คงเหลือ 102.97 ล้านบาท
ซึ่งเพียงพอต่อการใช้เป็นทุนหมุนเวียน

5. ภาระผูกพันด้านหนี้สินและบริหารจัดการภาระนอกงบดุล

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

6. ปัจจัยหรือเหตุการณ์ที่อาจมีผลกระทบต่อฐานะทางการเงินหรือการดำเนินงานในอนาคต

บริษัทฯยังคงมีนโยบายการขยายธุรกิจและช่องทางในการจัดจำหน่ายมากขึ้น แต่อย่างไรก็ตามอาจ

มีปัจจัยที่มีผลกระทบต่อผลการดำเนินงานในอนาคตดังนี้

-ภาวะเศรษฐกิจในประเทศที่ยังไม่มีแนวโน้มดีขึ้น ทำให้ผู้บริโภคระมัดระวังในการใช้จ่าย
การขยายสาขาในกรุงเทพและต่างจังหวัด จึงต้องระมัดระวังในเรื่องการลงทุน
และต้องพิจารณาปิดหรือปรับปรุงร้านสาขาที่ไม่ประสบความสำเร็จ

-ราคาน้ำมันโลกที่ลดต่ำลง ทำให้ผู้บริโภคมีเงินเพิ่มขึ้น เป็นโอกาสในการขายสินค้าพิ่มขึ้น

-ค่าเงินยูโร ที่แข็งค่าขึ้น ทำให้การนำเข้าสินค้าจากประเทศสเปน มีต้นทุนราคาสินค้าสูงขึ้น

-เงินบาทที่แข็งค่าเมื่อเทียบกับเงินสกุลอื่น
ทำให้บริษัทอาจจะไม่ได้รับงานค่าบริการเครื่องแบบพนักงาน จากประเทศที่มีค่าเงินอ่อนลง

-การเปิดการค้าเสรี ทำให้มีจำนวนคู่แข่งและแข่งขันด้านราคามากขึ้น

-การที่ผู้บริโภคหันมาซื้อสินค้าทาง Online เพิ่มขึ้นมาก ทำให้ยอดขายที่จุดขายของบริษัทลดลง
โดยที่บริษัทยังคงต้องมีค่าใช้จ่ายเท่าเดิม บริษัทฯจึงต้องหาโอกาสในการขายสินค้าช่องทางนี้
เพื่อรักษายอดขาย